ወዲ ትኹል፡ ኩሉ ነገር ብጻዕርን ተበላሓትነትን እቶም ደኺምና ዘይብሉ ኣዝዮም ህርኩታት ክኢላታት ኣባላት ክፍሊ ዜና እዩ ክውን ኮይኑ። ናይ ብሓቂ እዮም ውፉያት እቶም ብጾት። [ኣብ ሳሕል ንቡር እስቱድዮ ስለዘይነበረ፡ ኣብቲ ዝርካቡ ትሕተ-ምድሪ ኣባይቲ ብኾቦርታን ካልእን ሸፋፊኖም እዮም ደርፍታቶም ዝመልኡ ነይሮም]። ኩሉኻ ብሓደ ትለማመድ፡ ኩልኻ ድማ ብሓደ ቻነል ትመልእ። ሕጂ ምልስ ኢለ ክሰምዖ እንከለኹ ድማ ግርም እዩ ዝብለኒ፤ እታ ሽዕኡ ንጥቀመላ ዝነበርና ሚክሰር ክሳብ ሕጂ ኣብ እንዳ ዜና ተዓቂባ'ላ። ወዲ ትኹል ኣብ ተዋጋኢ ሰራዊት እንከለኻን ናብ ባህሊ ውድብ ምስ ተሳሓብካን ምስ ቅጽበታዊ ክስተታት ንእለቱ ደሪስካ ዝደረፍካያ ደርፊ ኣየነይቲ ትኸውን?
